'n Ander land [Another Country] Audiobook | Karel Schoeman, RSG | Audible.co.uk
Teen die einde van die negentiende eeu kom 'n middeljarige besoeker uit Europa in die binneland van Suid-Afrika aan. Versluis is 'n afsydige, aristokratiese Nederlander wat na Bloemfontein kom om van tering te herstel. Hy verken die vreemde land en doen algaande kennis en begrip op van dít wat tot dusver vir hom vreemd was. Dit word ook, uiteindelik, 'n voorbereiding op die onafwendbare einde van die reis: die dood. Die "ander land" word nie net geografies bedoel nie, maar ook die reis na die onbekende. Gerrit Olivier het geskryf: [dis] geen historiese roman nie, maar 'n boek oor die menslike kondisie", en "groot nie net in omvang nie, maar ook in emosionele diepte en vervlegting van motiewe".
©1984 Karel Schoeman (P)2015 NB Publishers
Sjoe, wat 'n vervelige boek!! Ek verstaan dat dit dalk 'n diep boek is met 'n dieper storie, maar genugtig. Hy beskryf alles tot vervelens toe. Ek het maar geluister tot die einde om te hoor of daar dalk iets gebeur, maar niks niks. Ek sal die boek vir niemand voorskryf nie, behalwe dalk vir die wat nie kan slaap nie. Dankie tog die boek is klaar.